Tartu Püha Maarja kirikaed
Tänapäeval asub Tartu Maarja kirik Pepleri tänaval, kuid vana Maarja kirik ja kirikaed asusid praeguse Tartu Ülikooli peahoone kohal (Ülikooli 18b) ja vahetus läheduses. Täpselt ei ole teada, millal valmis esimene Maarja kiriku hoone. Küll aga 1319. aastast pärinevates allikates on mainitud Pühima Neitsi Maarja kirikut. Rohkem teateid Maarja kiriku koguduse ja kirikuhoone saatusest on alates 16. sajandist. Reformatsiooni ideed jõudsid Tartusse 1520. aastate alguses ning Maarja kirikut on nimetatud ka reformatsiooni hälliks Lõuna-Eestis, kuhu on Martin Luther mitmeid kirju saatnud ja kus on jumala sõna levitanud Lutheri juures õppinud jutlustajaid. Esimeseks luterlikuks õpetajaks võib lugeda Herman Marsow'd, kes tegutses Tartus aastatel 1525–1552.